Ritratt: Pexels .td_uid_2_60b9f2758d048_rand.td-a-rec-img{text-align:left}.td_uid_2_60b9f2758d048_rand.td-a-rec-img img{margin:0 auto 0 0} Jum l-Ambjent ta' din is-sena huwa tfakkira li ma nistgħux inreġġgħu lura l-ħin, imma kemm jekk bħala individwi kif ukoll bħala entitajiet, għandna nkunu attivi sabiex insostnu l-ambjent u npoġġu linn-natura bħala prijorità. Kif għamel għal ħafna snin oħra, il-Bank of Valletta kompla jsaħħi l-impenn li jħares u jipproteġi l-ambjent. Matul dawn iż-żminijiet diffiċli, il-Bank reġa' nieda diversi inizjattivi biex iħeġġeġ kemm lill-impjegati kif ukoll lill-klijenti biex jaġixxu favur l-ambjent. "Bħala tim wieħed tal-BOV aħna kollettivament għamilna sforzi konsiderevoli biex nappoġġjaw u nħaffu l-movimenti favur l-ambjent," qal Charles Azzopardi, Executive PR & Marketing fil-Bank of Valletta. "L-ambjent baqa' parti sinifikanti tal-programm tal-Community Relations tagħna, li permezz tiegħu nħeġġu lill-impjegati tagħna, lill-klijenti u lill-partijiet interessati ewlenin biex jagħmlu l-almu tagħhom sabiex nersqu lejn pjaneta aktar ekoloġika." Impjegati tal-BOV bħalissa huma impenjati fuq inizjattiva 'Go-Green', li biha janalizzaw l-operazzjonijiet tad-dipartiment tagħhom biex jidentifikaw oqsma fejn jistgħu jnaqqsu l-impatt negattiv fuq l-ambjent. Ir-riżultati preliminari ta' din l-inizjattiva s'issa kienu impressjonanti. Billi taqleb il-gwidi tal-informazzjoni fiżika tal-prodott għal mezzi elettroniċi, wiehed mid-dipartimenti qed jiffranka aktar minn 1,500 folja tal-karta stampata kull xahar. Dipartiment ieħor preżentament qiegħed jopera kompletament mingħajr użu ta' karti, u issa stabilixxa membri maħtura biex jiżguraw li l-uffiċċju jibqa' wieħed sostenibbli. Il-kampanja reċenti 'Go Beyond the Hour' ukoll ħeġġet lill-impjegati tal-BOV biex jinvolvu lilhom infushom f'diversi ġesti favur l-ambjent flimkien mal-familji tagħhom. Fl-aħħar tal-kompetizzjoni ir-rebbieħa taw l-premju tagħhom lill-għaqdiet ambjentali favoriti tagħhom – Żibel, Saġġar u Nature Trust Malta. "Minbarra l-kontribuzzjoni għall-ambjent permezz tal-viżjoni lejn il-valuri Ambjentali, Soċjali u Governanza (ESG), aħna nagħmlu ħilitna biex niżguraw li l-firxa tal-prodotti tal-Bank jinkludu soluzzjonijiet iddisinjati speċifikament biex jinkoraġġixxu lill-klijenti jieħdu l-qabża ekoloġika," qal Kenneth Farrugia, Chief Retail Banking Officer tal-BOV. "Il-Bank jipprovdi soluzzjonijiet ta' finanzjament aċċessibbli li jappoġġjaw it-tranżizzjoni mid-dipendenza fuq il-karbonju għal alternattivi ekoloġici li jiġġeneraw enerġija rinnovabbli u jippromwovu l-effiċjenza fl-enerġija. Barra minn hekk, aħna kuntenti li naraw lill-banek jagħmlu t-transizzjoni għal mezzi diġitali, hekk kif dan huwa mod wieħed effettiv ta' kif nistgħu ngħinu nnaqqsu d-degradazzjoni tal-ambjent. Kien hemm inizjattivi oħra, bħal li r-rendikonti bankarji inqalbu għal mezzi elettroniċi, u b'din l-azzjoni, aktar minn miljun folja tal-karta u 500,000 envelop qegħdin jiġu ffrankati kull sena! " "Il-ħarsien tal-ambjent m'għandux ikun ibbażat fuq inizjattivi sporadiċi, iżda għandu jkun ġest regolari ta' kif ngħixu. Hekk kif nfakkru Jum l-Ambjent ta' din is-sena, bħala Bank of Valletta, inħarsu lura bi kburija għal dak li ksibna flimkien mal-klijenti, l-impjegati u msieħba oħra tagħna. F'konformità mal-viżjoni lejn il-valuri Ambjentali, Soċjali u Governanza (ESG), aħna se nkomplu naħdmu ħafna biex nilħqu l-għanijiet tan-Nazzjonijiet Magħquda (UN SDGs) għal azzjoni klimatika, oċeani aktar nodfa u ħajja sostenibbli fuq l-art. Issa aktar minn qatt qabel, irridu naġixxu għan-natura, flimkien," temm jgħid Azzopardi. Dan it-tagħrif twassal minn Bank of Valletta p.l.c . Ritratt: BOV Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b9f2758d32c_rand.td-a-rec-img{text-align:left}.td_uid_3_60b9f2758d32c_rand.td-a-rec-img img{margin:0 auto 0 0}